# விக்கிப்பீடியா:ஆலமரத்தடி/தொகுப்பு90

## முதற்பக்கக் கட்டுரைகள் சிறந்த கட்டுரைகளா?

### தென்காசி சுப்பிரமணியனின் கருத்து

1. முதலில் வாக்கெடுப்பு முறைக்கும் தரம் முன்னேற வேண்டும் என்று நினைத்ததற்கும் என் முழு ஆதரவு.
1. ஆனால் தேனியார் கூறியது போல் பரிந்துரைத்தவரே முதற்பக்கக் கட்டுரையை தகுதிப் படுத்தியது என்று கூறியது நான் தற்போது தேடிப்பார்த்தவரை கூட உண்மை இல்லை. பெப்ரவரி 2012ல் இருந்து கட்டுரைகளை தகுதிப்படுத்தியவர் பார்வதி ஸ்ரீ மட்டுமே. அதற்கு முன்னர் நான் தேடிப் பார்க்கவில்லை. பார்த்தால் இன்னும் உறுதிப்படுத்தலாம் என்றே தோன்றுகிறது. இதை (Ctrl + F) செய்து அதில் *வரும் வார முதற்பக்கக் கட்டுரைகள்* மற்றும் *அடுத்து இடம்பெற இருப்பவை* போன்றவற்றை இட்டு தேடினாலே தெரிந்திடும். அப்படி ஒருவேளை அதில் வேறு பயனர்களின் பெயர் வருமாயின் அது வரும்வாரக் கட்டுரைப் பட்டியலில் சென்ற வாரம் காட்சிப்படுத்திய கட்டுரைகளை நீக்கும் பொருட்டும், பிழை திருத்தும் பொருட்டும், வார்ப்புரு தகவலை இற்றைப்படுத்தும் பொருட்டும் செய்யப்பட்ட பங்களிப்புகளே. அதனால் தேனியார் கூறிய **பரிந்துரைத்தவரே கட்டுரையை தகுதிப் படுத்தியது**, **பரிந்துரைக்கப்படும் நிலை உருவான பின்பு, கட்டுரையைத் தொடங்கியவரே அந்தக் கட்டுரையைப் பரிந்துரைத்து அதை முதற்பக்கக் கட்டுரையாக இடம் பெறச் செய்யும் போக்கு அதிகரித்து விட்டது.** போன்ற கருததுக்களை அவரே தேடிப்பார்த்து மறுபரிசீலனை செய்யுமாறு வேண்டுகிறேன்.
1. கட்டுரைப் பட்டியலில் இன்னும் பரிந்துரைகளை இடுமாறு இரவி நிறைய பயனர்களின் பேச்சுப் பக்கத்தில் வார்ப்புரு இட்டிருந்தார். ஆனால் அது பலனளிக்க இல்லை. அதனால் தேனியார் நடக்காத ஒரு செயலுக்கு வருத்தப்படுவதை விட இன்னும் பரிந்துரைகளை தரலாம். இதை மற்றவர்களும் பின்பற்ற வேண்டும்.
1. **இந்த விடயத்தில் தேனியார் தன் ஐயப்படும் பயனர் யாரென்று நேராகக் கூறுவது தகும்**. இல்லை என்றால் வேறு யாராவது தாங்கள் தான் அந்த பயனர் என நினைத்தால் அது தேவை இல்லாத வாக்குவாதங்களை ஏற்படுத்தும். அதனால் உடனடியாக தன் கருத்தை தேனியார் மறுபரிசீலனை செய்ய வேண்டும் எனக் கேட்டுக் கொள்கிறேன்.
1. மேலும் தமிழ், தமிழர் தொடர்பான பகுப்புகளில் உள்ள கட்டுரைகளுக்கும் உங்களுக்கு தெரியுமா தகவல்களுக்கும் அதிக முக்கியத்துவம் கொடுப்பது பற்றி அந்தந்த விக்கிப்பீடியாப் பக்கங்களிலேயே உள்ளன. பார்வதிஸ்ரீ வரும் முன்பே இதன் முக்கியத்துவம் பற்றி கொடுக்கப்பட்டுள்ளது. கனக சிறீதரன் மட்டும் முன்பு ஒரு ஆளாக இருந்து நிறைய பொறுப்புகளை எடுத்துக் கொண்டு செய்து வந்தார். (விக்கிசெய்தியும் சேர்த்து) அதனால் தான் நான் நபர் பற்றிய கட்டுரைகளையே தேர்ந்தெடுத்ததாகவும் அது தனக்கு எளிதாக இருந்ததாகவும் அவரே ஒருபக்கத்தில் கூறியதாகவும் நினைவு. கனக சிறீதரன் பல பொறுப்புகளை செய்து வந்ததால் அதன் பளுவை குறைக்கும் பொருட்டே பார்வதி அதன் பொறுப்பை எடுத்துக் கொண்டார். சிறீதரன் இருந்த போது எல்லாம் நபர் பற்றிய கட்டுரை வாரம் ஒன்று வந்து கொண்டிருந்தது. அதன்படிப் பார்க்கும் போது மற்ற துறையில் கட்டுரை எழுதுபவர்கள் கட்டுரை காட்சிப்படுத்தப்படாமல் போகலாம் என்று நான் தெரிவித்தேன். அதன்பிறகு தான் முறை வேறு மாதிரி மாற்றப்பட்டது.
1. நான் விக்கிப்பீடியாவில் இணைந்து இரண்டு ஆண்டுகளுக்கு மேலாகி விட்டது. முதலாம் ஆண்டில் கட்டுரை எண்ணிக்கையில் மட்டுமே என் ஆர்வம் இருந்தது.(500 கட்டுரைகள் வரும் என நினைக்கிறேன்) இரண்டாவது ஆண்டு புதுக்கட்டுரைகள் எழுதுவதை 90% குறைத்துவிட்டேன். அதன்பிறகு என் அனைத்து ஆர்வமும் இலக்கும் முதற்பக்க கட்டுரை நோக்கி தான் இருந்தது. நான் முதலாண்டு எழுதிய கட்டுரைகளில் இருந்து தமிழ் தமிழர் தொடர்பான கட்டுரைகளை தேர்ந்தெடுத்து விரிவாக்கி பல நூல்களில் இருந்து தகவல்களைத் தேடி மேற்கோள் கொடுத்து விரிவாக்கி பரிந்துரைத்து அந்த கட்டுரையில் உள்ள சிறப்பு அம்சங்களை பரிந்துரைகளின் வலப்பக்கத்திலேயே தந்துவிடுவது வழக்கம். அதனால் பார்வதியின் வேலைப்பளு குறைந்ததால் அவர் நான் பரிந்துரைத்த கட்டுரையில் கவனம் செலுத்தி அவருக்கு தெரிந்த தகவல்களையும் நூல்களில் இருந்து தேடிப் பிடித்து சேர்த்த கட்டுரைகள் நிறைய. அதனால் தேனியார் மறைமுகமாக குற்றம் சாட்டுவது என்னைத் தான் என்ற ஐயமாக உள்ளது. **ஒருவேளை தேனியார் கூறிய பயனர் நானாக இருந்தால் அவருக்கு நான் கூறும் பதில்களும் கேட்கும் கேள்விகளும் இதுதான்.**
1. முதற்பக்கக் கட்டுரைகளைப் பரிந்துறைக்கும் போது பரிந்துரையை மட்டும் தராமல் அதில் உள்ள முக்கிய அம்சங்களை பரிந்துரையின் பக்கத்திலேயே கொடுங்கள். அப்போதுதான் பரிந்துரையை தகுதிப்படுத்துபவர் பழு குறையும்.
1. இனிமேல் இதைப் போல் **பரிந்துரைத்தவரே கட்டுரையை தகுதிப் படுத்தியது** போன்ற கருத்துகளை கூறும் முன்பு நன்கு ஆராய்ந்து விட்டுக் கூறவும்.
1. //பரிந்துரைக்கப்பட்டாலும் ஏதாவது ஒரு குறை தெரிவிக்கப்பட்டு ஏற்புடையதாகக் கருதாத நிலையிலும் இருக்கின்ற கட்டுரைகளாக முடக்கப்பட்டு இருக்கலாம்.// அப்படி செய்யப்பட்ட கட்டுரைகள் குறைவு. அப்படி செய்யப்பட்ட கட்டுரைகளும் தொடர் முயற்சி மூலம் விரிவாக்கப்பட்டு முதற்பக்கத்தில் காட்சிப்படுத்தப்பட்டுள்ளன. குறை தெரிவிக்கப்பட்ட கட்டுரைகளில் குறையை களைந்து அதை மேம்படுத்தினால் நிச்சயம் அது காட்சிப்படுத்தப்படும். முயற்சி தேவை.
1. தமிழ். தமிழர் ஆர்வம் செலுத்தும் கட்டுரைகளாக தேர்ந்தெடுத்து அதை விரிவுப்படுத்தி நான் பரிந்துரைத்ததன் விளைவாக மட்டுமே என் பரிந்துரைகள் அதிகம் தேர்ந்தெடுக்கப்பட்டது போல் உங்களுக்கு காட்சியளித்து இருக்கலாம். நான் பரிந்துரைத்த கட்டுரைகளில் அதிகமாக தமிழ், தமிழர் வரலாறு, தொல்லியல் துறை கட்டுரைகளே அதிகம். ஏனென்றால் முதற்பக்க கட்டுரைகள் தான் என் இரன்டாம் ஆண்டு இலக்கு.
1. // தமிழ் விக்கிப்பீடியாவில் முன்பு, முதற்பக்கக் கட்டுரைகள் பயனர்களால் பரிந்துரைக்கப்படாமல் நிருவாகி ஒருவரால் மட்டும் தேர்வு செய்யப்பட்டு முதற்பக்கத்தில் இடம் பெற்ற போது, அவை ‘’’ஓரளவு தரமான,’’’ குறிப்பிடத்தக்க கட்டுரைகளாக இருந்தன. // ஓரளவு தரமான என்றால் என்ன? அப்படி என்றால் இப்போது காட்சிப்படுத்தப்படும் கட்டுரைகள் எல்லாம் சிறிது கூட தரமில்லதவையா?
1. // தமிழ் கம்ப்யூட்டர் இதழில் நான் எழுதி வரும் “விக்கிப்பீடியாவில் எழுதலாம் வாங்க” எனும் தொடருக்கான 18 ஆம் பகுதிக்காக “முதற்பக்கக் கட்டுரைகள்” எனும் தலைப்பில் எழுதுவதற்காக இது தொடர்பான பக்கங்களைப் பார்வையிட்ட போதுதான் இதைக் கண்டறிந்தேன். தமிழ் விக்கிப்பீடியாவில் இடம் பெறும் முதற்பக்கக் கட்டுரைகள் அனைத்தும் குறிப்பிடத் தகுந்த அல்லது சிறந்த கட்டுரைகள் என்று எழுத வேண்டிய நான், வேறு வழியின்றி; ................ என்று எழுத வேண்டியதாகி விட்டது. வருந்துகிறேன்.// **இந்த கருத்துக்கள் கம்யூட்டர் மலரில் காட்சிப்படுத்தப் படப்போகிறது என்றால் உடனே தடுக்கவும்.**--தென்காசி சுப்பிரமணியன் (பேச்சு) 17:45, 26 ஆகத்து 2013 (UTC)
:: ஏன் //..வேறு வழியின்றி// ?? தேவையான கருத்துகளை இங்கு இட்டு வழி வகுக்கலாமே. பற்பல வழிகள் இருக்கும்பொழுது ஏன் 'வேறு வழியின்றி' என்று கூறி இப்படி எதிர்மறையான கருத்தை இடவேண்டும்? முடிந்தால் தேனி சுப்பிரமணி இதனைத் திருத்தி வெளியிட வேண்டும். --செல்வா (பேச்சு) 20:51, 26 ஆகத்து 2013 (UTC)